ରାଜ୍ୟରେ ଗତକାଲି ଭଳି ଆଜି ମଧ୍ୟ ଦୈନିକ ସଂକ୍ରମଣ ସଂଖ୍ୟା ହଜାରେ ତଳେ ରହିଛି। ଗତ ୨୪ ଘଣ୍ଟାରେ ୭୩୦ ନୂଆ କରୋନା ପଜିଟିଭ ଚିହ୍ନଟ ହୋଇଛନ୍ତି। ଚିହ୍ନଟ ଆକ୍ରାନ୍ତଙ୍କ ମଧ୍ୟରୁ ସ୍ଥାନୀୟ ଆକ୍ରାନ୍ତ ୩୧୧ ଓ ସଙ୍ଗରୋଧ କେନ୍ଦ୍ରରୁ ୪୧୯ ଆକ୍ରାନ୍ତ ଚିହ୍ନଟ ହୋଇଛନ୍ତି। ମୋଟ ଆକ୍ରାନ୍ତଙ୍କ ସଂଖ୍ୟା ୩ ଲକ୍ଷ ୧୬ ହଜାର ଏକରେ ପହଞ୍ଚିଛି। ୩ ଲକ୍ଷ ୭ ହଜାର ୩୭୪ ସୁସ୍ଥ ହୋଇ ଘରକୁ ଫେରିଥିବା ବେଳେ ୬ ହଜାର ୮୮୭ ଆକ୍ରାନ୍ତ ସକ୍ରିୟ ଚିକିତ୍ସାଧୀନ ଅବସ୍ଥାରେ ରହିଛନ୍ତି।
ଆଜି ଚିହ୍ନଟଙ୍କ ମଧ୍ୟରୁ ମୟୁରଭଞ୍ଜରୁ ସର୍ବାଧିକ ୬୮ ଜଣ ଥିବା ବେଳେ ଖୋର୍ଦ୍ଧାରୁ ୬୫, ସୁନ୍ଦରଗଡ଼ରୁ ୫୭, ବାଲେଶ୍ୱରରୁ ୫୩, କଟକରୁ ୪୯, ନୂଆପଡ଼ାରୁ ୪୬, ଅନୁଗୁଳରୁ ୪୪, ବଲାଙ୍ଗୀର ଓ କେନ୍ଦୁଝରରୁ ୪୦ ଜଣ ଲେଖାଏଁ, କଳାହାଣ୍ଡିରୁ ୩୩, ପୁରୀରୁ ୨୯, ଯାଜପୁର ଓ ଝାରସୁଗୁଡ଼ାରୁ ୨୫ ଜଣ ଲେଖାଏଁ, ଜଗତସିଂହପୁରରୁ ୨୪, ବରଗଡ଼ରୁ ୨୧, କେନ୍ଦ୍ରାପଡ଼ାରୁ ୧୪, ଗଂଜାମରୁ ୧୨, ସମ୍ବଲପୁର ଓ ସୋନପୁରରୁ ୯ ଜଣ ଲେଖାଏଁ, ରାୟଗଡା ଓ ନୟାଗଡ଼ରୁ ୮ ଜଣ ଲେଖାଏଁ, ଢେଙ୍କାନାଳ, ଭଦ୍ରକ ଓ ନବରଂଗପୁରରୁ ୭ ଜଣ ଲେଖାଏଁ, କୋରାପୁଟରୁ ୫, ଦେଓଗଡ଼ ଓ ଗଜପତିରୁ ୪ ଜଣ ଲେଖାଏଁ, ମାଲକାନଗିରିରୁ ୩, ବୌଦ୍ଧ ଓ କନ୍ଧମାଳରୁ ଜଣେ ଲେଖାଏଁ ଏବଂ ଷ୍ଟେଟ ପୁଲରୁ ୧୨ ଜଣ ଚିହ୍ନଟ ହୋଇଛନ୍ତି।
